Diari Oficial de la Generalitat Valenciana


Sumari del DOGV 3720, del 30-03-2000 (2000/2173)

RESOLUCIÓ de 15 de març de 2000, de la Direcció General de Personal, de la Conselleria de Cultura, Educació i Ciència, per la qual s'adscriu amb caràcter definitiu a l'Institut d'Educació Secundària número 2 del Campello (Alacant) el professorat afectat per la creació d'este últim per desdoblament de l'Institut d'Educació Secundària Clot de l'Illot, de la mateixa localitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3720

Data del DOGV
:   30-03-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/2173


Data del document
:   15-03-2000

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Campello, el
    * personal docent
    * ensenyament secundari

RESOLUCIÓ de 15 de març de 2000, de la Direcció General de Personal, de la Conselleria de Cultura, Educació i Ciència, per la qual s'adscriu amb caràcter definitiu a l'Institut d'Educació Secundària número 2 del Campello (Alacant) el professorat afectat per la creació d'este últim per desdoblament de l'Institut d'Educació Secundària Clot de l'Illot, de la mateixa localitat. [2000/S2173]
  
Per Decret 143/1999, de 17 de setembre, del Govern Valencià (Diari Oficial de la Generalitat Valenciana de 28 de setembre) es crea l'Institut d'Educació Secundària número 2 del Campello per desdoblament de l'Institut d'Educació Secundària Clot de l'Illot, de la mateixa localitat.
  
D'altra banda, l'Ordre de 7 d'octubre de 1999, de la Conselleria de Cultura, Educació i Ciència (Diari Oficial de la Generalitat Valenciana de 29 de novembre), per la qual es disposa el funcionament de l'Institut d'Educació Secundària número 2 del Campello, fixa en l'apartat 5 els llocs de treball que es desglossaran de l'Institut d'Educació Secundària Clot de l'Illot, de la mateixa localitat.
  
En conseqüència, resulta necessari procedir a la redistribució del professorat que prestava els seus serveis amb caràcter definitiu a l'Institut d'Educació Secundària Clot de l'Illot, tenint en compte la plantilla fixada per a ambdós instituts i les opcions formulades pels interessats en la mesura que les mateixes han pogut acceptar-se.
  
Esta Direcció General, de conformitat amb allò que s'ha establit en el Decret 557/1960, de 24 de març (Boletín Oficial del Estado de 29 de març), en l'Ordre reglamentària de desenvolupament de 4 d'abril de 1970 (BOE de 8 de juny) i en l'apartat 5, punt 3 de l'Ordre de 7 d'octubre de 1999, resolc:
  
Primer
  
Destinar definitivament a l'Institut d'Educació Secundària número 2 del Campello, el professorat afectat pel desdoblament, en la forma que figura en l'annex a la present resolució.
  
Segon
  
L'adscripció del professorat a què es refereix esta resolució no suposarà modificació de la seua situació, ni dels drets que els corresponguen.
  
Tercer
  
L'efectivitat de la present resolució s'entén referida al curs escolar 1999/2000.
  
Quart
  
La Direcció Territorial de Cultura i Educació d'Alacant realitzarà les corresponents diligències en què es facen constar el cessament i presa de possessió del professorat afectat per esta resolució als respectius centres.
  
Contra la present resolució, que posa fi a la via administrativa, d'acord amb allò que s'ha preceptuat en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Jutjat Contenciós Administratiu de València, en el termini de dos mesos comptats a partir de l'endemà de la seua publicació.